CELEX: 22015D2168
Language: sk
Date: 2014-12-12 00:00:00
Title: Rozhodnutie Spoločného výboru EHP č. 301/2014 z 12. decembra 2014, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2015/2168]

26.11.2015   
            
            
               SK
            
            
               Úradný vestník Európskej únie
            
            
               L 311/56
            
         ROZHODNUTIE SPOLOČNÉHO VÝBORU EHP
   č. 301/2014
   z 12. decembra 2014,
   ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2015/2168]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
   keďže:
   
               (1)
            
            
               Je vhodné rozšíriť spoluprácu zmluvných strán Dohody o EHP tak, aby zahŕňala odporúčanie Komisie 2012/73/EÚ zo 6. februára 2012 týkajúce sa usmernení k ochrane údajov pre systém včasného varovania a reakcie (EWRS) (1).
            
         
               (2)
            
            
               Aby sa umožnila táto rozšírená spolupráca, protokol 31 k Dohode o EHP by sa mal zmeniť,
            
         PRIJAL TOTO ROZHODNUTIE:
   Článok 1
   V článku 16 ods. 1 protokolu 31 k Dohode o EHP sa v druhej zarážke (rozhodnutie Európskeho parlamentu a Rady č. 2119/98/ES ) dopĺňa tento text:
   „V rámci spolupráce stanovenej podľa tejto zarážky berú štáty EZVO na vedomie tento právny predpis:
   
               —
            
            
               
                  32012 H 0073: odporúčanie Komisie zo 6. februára 2012 týkajúce sa usmernení k ochrane údajov pre systém včasného varovania a reakcie (EWRS) (Ú. v. EÚ L 36, 9.2.2012, s. 31).“
            
         Článok 2
   Znenie odporúčania 2012/73/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 36, 9.2.2012, s. 31.
   
      (2)  Ústavné požiadavky neboli oznámené.